kardosdrur/scandi-wiki huggingface dataset:
Musikk

Musikk er en dansk DJ-gruppe, der siden år 2000 har været det måske mest spillede danske danse act på de danske diskoteker. Musikk består af Jesper Green ("Dj Zoo") og producer/ex Dj Mikkel Torsting. Jesper og Mikkel mødte hinanden i 1997, da begge arbejde som dj's på Diskotek IN i Århus.

Igennem årene har Musikk været nomineret til Danish DeeJay Awards 14 gange og i 2002 blev gruppen også nomineret til Danish Music Awards.

Mest kendte er Musikk nok for deres samarbejde med den tidligere popstars-vinder Jon Nørgaard, som under navnet "John Rock" leverede vokal til Musikks hits "Summer lovin'" og "Love changes". Sidstnævnte er et remix af Climie Fishers single fra 1987, "Love Changes (Everything)".

I 2007 lavede Musikk sammen med DJ Freedom et remix af nummeret "Hang On", som blev det 3 mest spillede danske nummer på diskotekerne i 2007.

I tiden mellem 2008 til 2013 hørte man ikke meget til gruppen, der kom dog et par remix, først af Rollo & King's Melodi Grand Prix hit fra 2001 "Der Står Et Billed Af Dig På Mit Bord", som kom ud i slutningen af 2007, i sommeren 2010 kom der en ny version af "Summer Lovin'" med Chris Montana og i efteråret 2011 udgav gruppen endnu en ny version af en gammel dansk klassikere, Michael Learns To Rock's hit fra 1991 The Actor

I starten af 2013 annonceret at de var klar til et comeback og to nye singler allerede var klar, de teamede op med norske JFMee på singlen "Tonite" og igen på "Sometimes", som i øvrigt var en coverudgave af Endaxi's hit fra 2004 som også selv medvirker på nummeret.

Diskografi

Albums 
 When The Musikk Stars To Play (2005)

Singler 
 "Feel So Good" (April 2000) (Scoop Records)
 "Here Comes The Musikk" (September 2000) (Scoop Records)(Promo Only)
 "Soul Limbo" (Juli 2001) (EMI)
 "You Can Call Me Al" (feat. Morten Remar) (Januar 2002) (EMI)
 "Jeg Vil La' Lyset Brænde" (vs. Ray Dee Ohh) (Juni 2002) (EMI)
 "Everybody Salsa" (feat. Jay-Sun) (December 2002) (EMI)
 "Get Serius 2003" (vs. Cut'N'Move) (April 2003) (EMI)
 "Summer Lovin'" (feat. John Rock) (Juli 2004) (Disco:Wax)
 "Love Changes (Everything)" (feat. John Rock) (December 2004) (Disco:Wax)
 "World I Lie To You" (feat. Eddie Chacon) (April 2005) (Disco:Wax)
 "When The Musikk Stars To Play" (feat. Bombay Rockers) (November 2005) (Disco:Wax)
 "L'Amour" (feat. Josefine) (Juli 2006) (Disco:Wax)
 "Hang On 2007" (vs. Freedom) (Juni 2007) (Disco:Wax)
 "Der Står Et Billed Af Dig På Mit Bord 2008" (vs. Rollo & King) (December 2007) (Disco:Wax)
 "Summer Lovin' 2010" (vs. Chris Montana) (Juli 2010) (Disco:Wax)
 "The Actor 2011" (vs. Michael Learns To Rock) (November 2011) (Disco:Wax)
 "Tonite" (feat. JFMee) (Marts 2013) (Disco:Wax)
 "Sometimes" (feat. JFMee & Endaxi) (Juli 2013) (Zoo Production)
 "Solbriller" (feat. Kasper Nyemann) (September 2013) (Zoo Production)

Dj's fra Danmark
Musikgrupper fra Danmark
Musikgrupper fra 2000
Revykvarteret

Revykvarteret er en bydel under opførelse i området omkring Flintholm Station på Frederiksberg. Området husede tidligere et gasværk og landbrug. Revykvarteret har fået sit navn efter de nye veje i områder, der er opkaldt efter en række kendte danske revykunstnere (Preben Kaas, Dirch Passer, Elga Olga, Kjeld Petersen, Marguerite Viby og Stig Lommer). 

Der er i kvarteret opført plejeboliger, beboelsesejendomme, Hedorfs Kollegium og et kombineret bolig- og erhvervsområde. Kvarteret blev officielt indviet den 11. juni 2009 af borgmester Jørgen Glenthøj.
 	

Gader på Frederiksberg
Kirchenthumbach

Kirchenthumbach er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Kirchenthumbach.

Geografi 
Kirchenthumbach ligger i den østlige udkant af Naturpark Fränkische Schweiz-Veldensteiner Forst Region Oberpfalz-Nord.
Ud over Kirchenthumbach ligger i kommunen landsbyerne: Burggrub, Fronlohe, Metzenhof, Neuzirkendorf, Sassenreuth, Thurndorf, Treinreuth, Heinersreuth.

Trafik 
Fra 1904 til 1969 (persontrafik til 1962) var Kirchenthumbach endestation på en jernbanelinje fra Pressath.

Eksterne henvisninger 

 Luftfotos
Nikomedes 3. af Bithynien

Nikomedes 3. Euergetes (? – 94 f.Kr.) var konge af Bithynien 127 f.Kr. til 94 f.Kr. efter faderen Nikomedes 2.

Nikomedes III blev gift med dronning Laodike af Kappadokien, efter dennes ægteskab med kong Ariarathes 6. af Kappadokien. Via Laodikes sønner fra første ægteskab, forsøgte Nikomedes at annektere det kappadokiske kongerige i konkurrence med nabolandet Pontos og dennes kong Mithridates 6.. Dette slog dog fejl.

For en tid herskede Nikomedes 3. også over nabolandet Paflagonien, efter det at det paflagoniske kongehus uddøde.

Han blev efterfulgt af sønnen Nikomedes 4.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Bithyniens historie
Kohlberg (Oberpfalz)

Kohlberg er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Weiherhammer.

Geografi 
Kohlberg ligger i Planungsregion Oberpfalz-Nord.
 
Ud over Kohlberg ligger i kommunenlandbyerne: Artesgrün, Hannersgrün, Röthenbach, Thannhof

Historie 
Byen var fra 1268 i wittelsbachernes besiddelse. Kohlberg hørte til Herrugdømmet Neuburg-Sulzbach og kom i 1777 under Kurfyrstedømmet Bayern. Den nuværende kommune blev dannet i 1818.

Eksterne henvisninger
Timokrati

Timokrati er et litterært udtryk, som stammer fra antikkens Grækenland . Efter sigende indførte Solon, omkring år 600 f.kr. flere reformer, med henblik på at tildele administrative rettigheder til ejendomsholdere, i en reaktion mod det traditionelt aristokratiske vælde.

Ekstern henvisning 
 . The Origin of the Family, Private Property, and the State . Frederick Engels, 1884 . Chapter V. The Rise of the Athenian State . (Læs) 

Samfund
Styreformer
Aaron Mokoena

Aaron Mokoena (født 25. november 1980 i Johannesburg, Sydafrika) er en sydafrikansk tidligere fodboldspiller, der spillede som midterforsvarer. Han spillede gennem karrieren for blandt andet Portsmouth, Blackburn, Ajax og Genk.

Landshold 
Mokoena nåede 107 kampe og én scoring for Sydafrikas landshold, som han debuterede helt tilbage i 1999. Han har repræsenteret landet ved både VM i 2002, African Nations Cup i 2008 samt Confederations Cup 2009 og VM i 2010 på hjemmebane. Han er holdets anfører.

Eksterne henvisninger 

Fodboldspillere fra Sydafrika
Deltagere ved verdensmesterskabet i fodbold 2002
Deltagere ved verdensmesterskabet i fodbold 2010
Fodboldspillere fra AFC Ajax
Fodboldspillere fra Germinal Beerschot
Fodboldspillere fra KRC Genk
Fodboldspillere fra Blackburn Rovers F.C.
Fodboldspillere fra Portsmouth F.C.
Personer fra Johannesburg
Lada Samara

Lada Samara var en personbilsmodel fra russiske Lada, som blev produceret fra 1984 til 2004.

Den blev produceret med 3- og 5-dørs hatchback karrosseri og 4-dørs sedan karrosseri og med benzinmotorer på 1,1, 1,3 og 1,5 liter. Desuden fandtes en version med wankelmotor og 140 hk.

Specifikationer 

Samara
Små mellemklassebiler
Biler introduceret i 1984
Biler fra 1980'erne
Biler fra 1990'erne
Biler fra 2000'erne
Forhjulstrukne biler
Leuchtenberg

Leuchtenberg er en kommune i Landkreis Neustadt an der Waldnaab i Regierungsbezirk Oberpfalz i den tyske delstat Bayern. Den er en del af Verwaltungsgemeinschaft Tännesberg.

Geografi 
Leuchtenberg ligger syd for Weiden i Naturpark Nördlicher Oberpfälzer Wald.
I nærheden af Leuchtenberg er smukke dale med de små floder Pfreimd, Lerau og Luhe.

Inddeling 
Kommunen består ud over Leuchtenberg af disse landsbyer og bebyggelser: Bernrieth, Burgmühle, Döllnitz, Hermannsberg, Kleinpoppenhof, Kleßberg, Lerau, Leuchtenberg, Lückenrieth, Michldorf, Preppach, Sargmühle, Schmelzmühle, Schönmühle, Steinach, Unternankau, Wieselrieth og Wittschau.

Historie 
Leuchtenberg er nævnt første gang i 1124 . Byen var hjemsted for Landgreverne von Leuchtenberg, og kom i 1714 under Kurfyrstedømmet Bayern, da slægten Leuchtenberg var uddød.
Den nuværende kommune blev dannet i 1818.

I 1842 blev en stor del af byen ødelagt ved en brand.
Ovenfor Leuchtenberg ligger Borgruinen Leuchtenberg. der er en af de bedst bevarede borgruiner i Oberpfalz. Der afholdes hvert år fra maj til august Borgfestspil og 3. søndag i advent Borgjul. Borganlægget er den mest besøgte friluftscene i Oberpfalz.

Leuchtenberg fik i 1992 Europa Nostra-prisen for den vellykkede sanering af den gamle bykerne.

Eksterne henvisninger 

 Burgruine Leuchtenberg
 Burg Leuchtenberg
 Luftbilder des Ortes und der Burg
Peter Bistrup

Peter Henning Bistrup (26. juni 1934 – 30. juni 2008) var en dansk atletikleder. 

Bistrup deltog som mellemskoleelev i 1947 i sit første atletikstævne på Herlufsholm Stadion, og siden den dag var passionen for atletik brændende. Han måtte dog selv indstille en lovende karriere som mellemdistanceløber efter en færdselsulykke i 1959. I 1975 gennemføre han maratonløbet på den originale rute fra Marathon til Athen.

Bistrup begyndte med atletik i Fremad Holbæk. Han flyttede senere til København og arbejdede i Stadion Sport ved Østerbro Stadion mens han læste til folkeskolelærer. Efter endt læreruddannelse begyndte han som instruktør og leder for skoleungdomer. Han havde fået ansættelse på Hans Tavsensgades skole på Nørrebro og startede skolens atletik klub. Han var på Hans Tavsensgades skole hele sin tid som lærer, indtil han lod sig pensionere, da han blev 60 år. Skolens atletikklub afvikledes og de aktive overgik til AK73, da klubben stiftedes 1973. Han blev selv medlem 1975 og senere æresmedlem. Han havde under årens løb flere poster i Københavns Atletik Forbunds og Dansk Atletik Forbund, blandt hans gode ideer var DAFs Vinterturnering som stadig løbes. 

Bistrup var træner for flere danske eliteløbere. Såvel under som efter sin skolelærerkarriere skrev han om atletik og anden idræt i diverse medier. Han fungerede som pressechef for Dansk Atletik Forbund fra 1987-1999 og var ekspertkommentator ved atletiksendinger på DR og TV 2. I 2007 skrev han atletikforbundets store jubilæumsbog. 

Fra 1994 da han fratrådte som folkeskolelærer og frem til sin død havde Bistrup en halvtidsstilling som bibliotekar i Danmarks Idræts-Forbund.

Bistrup døde i juni 2008 få dage efter hans 74 års fødselsdag efter kort tids sygdom. Efter hans død indstiftedes en pokal til at ære hans minde, Peter Bistrup Pokalen, den deles fra 2009 årligt ud til vinderen af DM lang cross for kvinder. Peter Bistrup Memorial er et gadeløb i Roskilde som arrangeredes første gang 7. december 2008 af Hellas Roskilde og primært løbes på Bistrup Allé og Bistrup Bakke ud til Roskilde Fjord.

Eksterne henvisninger 
Dansk Atletik Forbund – Nekrolog skrevet af Kirse Ellegaard

Idrætsledere fra Danmark
Sportsjournalister fra Danmark
Lærere fra Danmark
Maratonløbere fra Danmark
Aradan

Aradan er en landsby tæt på byen Garmsar i provinsen Semnan, i det centrale Iran. Det er den nuværende præsident i Iran, Mahmoud Ahmadinejads fødeby.

Byer i Iran
Casper Sørensen

Casper Sørensen (født 8. juni 1991) er en dansk fodboldspiller.

Karriere

Viborg FF 
Casper Sørensen har spillet for Viborg FFs talentprojekt FK Viborg. Her har han været anfører og en af de bærende defensive kræfter for holdet i U19 divisionen.

Han fik sin debut i divisionsfodbold den 14. juni 2009, da han i sæsonens sidste kamp blev indskiftet i pausen for Viborg FF da de mødte BK Frem i Valby Idrætspark. Efter sæsonen 2010-11 fik Sørensen ikke sin kontrakt forlænget med VFF.

Brabrand IF 
Siden stoppet i Viborg FF i 2011 har Casper Sørensen spillet i 2. divisionsklubben Brabrand IF.

Han forlod klubben i sommeren 2014, da han skulle læse i København.

Herlev IF 
Den 24. juli 2014 skiftede Sørensen til Herlev IF. Han stoppede dog i klubben efter forårssæonen 2015.

Eksterne henvisninger 
 Casper Sørensen profil Brabrand IF.

Referencer 

Fodboldspillere fra Danmark
Fodboldspillere fra Viborg FF
Fodboldspillere fra Brabrand IF
Ariarathes 6. af Kappadokien

Ariarathes 6. Epifanes Filopator (? – 116 f.Kr.) var konge af Kappadokien 130 f.Kr. til 116 f.Kr. efter faderen Ariarathes 5..

Ved faderens død i 130 f.Kr. var Ariarathes 6. stadig mindreårig. Styret af kongeriget blev af denne grund varetaget af moderen dronning Nysa, der fik forgiftet fem af hans brødre. Nysa var i bund og grund blot nabolandet Pontos' forlængede arm i kongeriget. Det kappadokiske folk var dog loyale mod dynastiet og dræbte Nysa. Kongen af Pontos, Mithridates 5. valgte at intervenere og tog kontrollen med Kappadokien. Den pontiske konge fik sin datter Laodike gift med Ariarathes. Kappadokien var i de næste år en satelitstat til Pontos. I 116 f.Kr. fik den nye pontiske konge, Mithridates 6., dog Ariarathes myrdet. Til dette brugte han den kappadokiske adelsmand Gordios. 

Efter sin død herskede enken Laodike for en kort tid over kongeriget for sine sønner med Ariarathes.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Ariarathes 5. af Kappadokien

Ariarathes 5. Eusebes Filopator (? – 130 f.Kr.) var konge af Kappadokien 163 f.Kr. til 130 f.Kr. efter faderen Ariarathes 4.

Født som Mithridates, kaldte han sig ved tronbestigelsen for Ariarathes 5. Han var en lærd konge, der kendte til filosofi og kunst. I sin ungdom havde han studeret i Athen og muligvis også i Rom. Under opholdet i Athen lader det til at han blev venner med den fremtidige konge af Pergamon, Attalos II af Pergamon

Da kong Demetrios 1. i 162 f.Kr. kom til magten i det fallerede Seleukiderige ønskede han at genoprette den seleukidiske magt i Lilleasien. Han tilbød derfor Ariarathes ægteskab med sin søster, men denne afslog ud af loyalitet til Rom og Pergamon. Demetrios 1. fik som straf afsat Ariarathes og indsat en påstået halvbror ved navn Orofernes. Med romersk hjælp fik Ariarathes dog magten i kongeriget igen, men måtte for en tid regere i fællesskab med Orofernes.

Ariarathes 5. deltog sammen med kong Attalos II af Pergamon i en krig mod kong Prusias 2. af Bithynien, i hvilken krig han sendte sønnen Demetrios, der faldt i kamp. Som belønning for krigsindsatsen modtog Ariarathes på vegne af Kappadokien områderne Lykaonien og dele af Kilikien.

Ariarathes var gift med prinsesse Nysa, en mulig datter af kong Farnakes 1. af Pontos, med hvem han fik seks sønner, hvoraf den sidste – Ariarathes 6. efterfulgte ham.

Litteratur 
 Magie, David: Roman Rule in Asia Minor, 2 vols. (Princeton University, 1950)

Personer i antikken
Kappadokiens historie
Aage Bertelsen

Aage Bertelsen er navnet på flere personer:

 Aage Bertelsen (maler) (1873-1945) – dansk kunstmaler
 Aage Bertelsen (rektor) (1901-1980) – dansk skolemand, forfatter og politiker
Confederations Cup 1992

Kong Fahd Cup 1992 var den 1. udgave af fodboldturneringen Confederations Cup, og blev afholdt i Saudi-Arabien fra 15. til 20. oktober 1992. Turneringens navn på tidspunktet for afholdelsen var Kong Fahd Cup, opkaldt efter Saudi-Arabiens daværende Kong Fahd. Efter at FIFA i 1997 blev arrangør af turneringen, og omdøbte den til Confederations Cup, valgte man imidlertid at regne de to afviklede Kong Fahd Cups som de to første udgaver af denne.

Turneringen havde kun deltagelse af fire lande, og indeholdt bare fire kampe, to semifinaler, en bronzekamp og en finale. Det er dermed den eneste udgave af Confederations Cup til ikke at indeholde et gruppespil. Turneringen blev vundet af Argentina, efter finalesejr på 3-1 over værtslandet Saudi-Arabien.

Deltagende lande

Spillested 
Samtlige turneringens fire kamp blev afviklet på Kong Fahd Stadion i hovedstaden Riyadh, der ligesom turneringen selv er opkaldt efter landets daværende Kong Fahd.

Turneringen

Semifinaler

Bronzekamp

Finale

Målscorer 

2 mål
  Gabriel Batistuta
  Bruce Murray
1 mål
  Alberto Acosta
  Ricardo Altamirano

1 goal (fort.)
  Claudio Caniggia
  Leonardo Rodríguez
  Diego Simeone
  Donald-Olivier Sié
  Abdoulaye Traoré
  Fahad Al-Bishi

1 goal (fort.)
  Khalid Al-Muwallid
  Saeed Al-Owairan
  Yousuf Al-Thunayan
  Marcelo Balboa
  Cobi Jones
  Eric Wynalda

Eksterne henvisninger 
 Informationer om turneringen på FIFA.com 

1992
Fodbold i 1992
Alfred-Maurice de Zayas

Alfred-Maurice de Zayas (født 31. maj 1947 på Cuba) er en amerikansk advokat og historiker, og en ledende ekspert på menneskerettigheder. Han er professor i international ret ved Geneva School of Diplomacy and International Relations, og har tidligere været advokat ved Sekretariatet for FN's højkommissær for menneskerettigheder, sekretær for FN's menneskerettighedsråd og Chief of Petitions. Han var advokat i det renommerede advokatfirma Simpson Thacher & Bartlett i New York fra 1970 to 1974.

Han har siden 2012 været FN's særlige rapportør for fremme af en demokratisk og retfærdig verdensorden, en post, der blev skabt gennem dekret 18/6 i FN's menneskerettighedsråd.

References

Advokater fra USA
Historikere fra USA
Personer fra Havana
Cubansk-amerikanere
Koraltrekanten

Koraltrekanten er et geografisk område rigt på koralarter i havet omkring og mellem Indonesien, Malaysia, Papua Ny Guinea, Filippinerne, Salomonøerne og Østtimor.
Det er det mest artsrige havområde på Jorden. Området har fået topprioritet som bevaringsværdigt af WWF Verdensnaturfonden.

Koraltrekanten dækker over 5,4 millioner kvadratkilometer med over 600 forskellige koralarter, svarende til mere end 75 % af alle kendte arter af koraller. Mere end 3.000 fiskearter lever i koraltrekanten inklusive hvalhajen, verdens største fisk, samt det levende fossil coelacanth.

Referencer 
 WWF Coral Triangle Programme – international website
 WWF – Coral Triangle – Home to the world’s most abundant variety of corals and sea life – US website
 WWF Coral Triangle Program
 The Nature Conservancy – Coral Triangle Center
 Coral Triangle Initiative – Secretariat
 50 animal species and possibly 40 coral species appear to be new to science

Økoregion
Rev
Indonesiens geografi
Malaysias geografi
Papua Ny Guineas geografi
Filippinernes geografi
Peter Bistrup Pokalen

Peter Bistrup Pokalen er en pokal som indstiftedes til at æres Peter Bistrups minde, den deles fra 2009 årligt ud til vinderen af DM lang cross for kvinder.

Tidligere vindere 
 2015: Sara Sig Møller Sparta Atletik
 2014: Simone Glad Odense Atletik/OGF
 2013: Simone Glad Odense Atletik/OGF
 2012: Anna Holm Baumeister Viking Atletik
 2011: Maria Sig Møller AGF Atletik
 2010: Nanna Bagger Skive AM
 2009: Maria Sig Møller AGF Atletik

Atletik i Danmark
Kim Henningsen

Kim Henningsen (født 1. juni 1955 i Birket) er en dansk journalist.

Han blev for alvor kendt i den brede offentlighed, da han i perioden juni 2009 til juni 2013 fungerede som chefredaktør på ugebladet Se og Hør. I marts 2013 måtte han imidlertid sygemelde sig fra jobbet på Se og Hør. Den 24. juni 2013 meldte Aller, der udgiver ugebladet, så ud, at man var blevet enige om at ophæve samarbejdet. 

Indtil der er fundet en permanent løsning, så fungerer udgiverdirektør i Aller Media, Per Ingdal, som chefredaktør på "Se og Hør"

Henningsen blev uddannet fra Danmarks Journalisthøjskole i 1978. Han var ansat på Lolland-Falsters Folketidende, DR Tekst-TV, Radioavisen og Frederiksborg Amts Avis, indtil han i 1992 kom til dagbladet B.T.. Her var han senest nyhedschef og ledende redaktionschef. I juni 2009 overtog han jobbet som chefredaktør for Se og Hør efter Henrik Qvortrup. I Perioden mellem Henrik Qvortrup og Kim Henningsen fungerede Per Ingdal også som chefredaktør".

I dag er Kim Henningsen indehaver af kommunikationsfirmaet kcom.dk, ligesom han holder foredrag om sin tid i sladderpressen og som patient i det psykiatriske system. Er desuden freelancejournalist ved GOLFavisen.

Kilder 
 Her får jeg god sladder Mediawatch.dk 5. juli 2010

Noter 

Journalister fra Danmark
Chefredaktører fra Danmark
Ansatte i DR
Journalister ved BT
Mogens E. Pedersen

Mogens Emil Pedersen, også kendt som MEP, (9. maj 1928 i Aarhus - 5. januar 2014 i Gentofte) var en dansk journalist, der gennem næsten 30 år var chefredaktør for Se & Hør og  også ugebladet Ugens Rapport.

Pedersen arbejdede oprindeligt som murer og deltog efter 2. verdenskrig i genopbygningsarbejdet i Nordnorge. Herfra sendte han artikler hjem til Dagbladet Information. Hjemvendt fra Norge fik han i 1949 elevplads på Sorø Amtstidendes Korsør-redaktion. Senere kom han til Sjællands Tidende i Slagelse, og i 1966 blev han ansat ved Berlingske Tidende. Han blev chefredaktør for Se & Hør i 1970, hvor hans største opgave var at rette op på bladets faldende oplagstal. Det lykkedes – oplaget var på 120.000, da han tiltrådte, og da han gik på pension i 1997 var det på 340.000. Under MEP's ledelse blev Se & Hør kendt for sin pågående linje, der medførte adskillige retssager.

Biografi 
 Mep-. Ærligt talt – sådan gik det til (erindringer, 1997)

Eksterne henvisninger 
 

Journalister fra Danmark
Chefredaktører fra Danmark
Journalister ved Berlingske
Sorø Amtstidende

Sorø Amtstidende var en dansk avis, der udkom på Vestsjælland fra 1815 til 1963.

Avisen blev grundlagt i Slagelse og udkom frem til 1845 under navnet Avis for ti Kjøbstæder. Frem til 1871 var dens politiske holdning konservativ. Den blev derefter overtaget af Venstre-politikeren Johannes Tauber, der samtidig gjorde den til talerør for sit parti. I 1874 omdannede han avisen til et aktieselskab.

Sorø Amtstidende ophørte som selvstændig titel i 1963, hvor den blev lagt sammen med Holbæk Amtstidende til Sjællands Tidende.

Etableret i 1815
Danske virksomheder etableret i 1815
Aviser fra Sjælland
Amtstidende
Ophørt i 1963
Johannes Tauber

Johannes Henrik Georg Tauber (9. december 1827 i Vallø – 24. oktober 1892) var en dansk chefredaktør og politiker, der repræsenterede partiet Venstre.

Tauber, der var præstesøn, blev student fra Vordingborg Latinskole i 1844 og påbegyndte derefter teologistudiet ved Københavns Universitet, men skiftede til statsvidenskab, som han fik eksamen i i 1853. Han begyndte sin journalistiske karriere som skribent i Fædrelandet i 1849 og kom senere til Dagbladet, Dannevirke og Berlingske Tidende. Da Sorø Amtstidende, der hidtil havde været konservativ, blev sat til salg i 1871, købte han avisen og omdannede den til en Venstre-avis. En kort overgang forsøgte Tauber sig med bankdrift, men Vestsjællands Folkebank, der blev etableret i 1872 og gik fallit i 1877, var ikke den store succes.

Han blev valgt til Folketinget for Venstre i Horsenskredsen i 1869 og blev genvalgt i 1872 i Slagelsekredsen, hvor han vandt over indenrigsminister Christen Fonnesbech. Han var fra 1879 opstillet i Ruds Vedby-kredsen. Tauber tilhørte efterhånden Hørup-fløjen i partiet. 

Der blev i 1897 rejst et mindesmærke over Tauber på Bredegade i Slagelse, udført af Rasmus Bøgebjerg. I 1911 blev mindesmærket flyttet til Ruds Vedby og opstillet på stationsforpladsen ved Ruds Vedby Station.

Kilder 
 Slagelse Leksikon om Johannes Tauber

Eksterne henvisninger 
 
 

Chefredaktører fra Danmark
Journalister fra Danmark
Erhvervsfolk fra Danmark
Tidligere folketingsmedlemmer fra Venstre
Folketingsmedlemmer i 1860'erne
Folketingsmedlemmer i 1870'erne
Økonomer fra Danmark
Bankdirektører fra Danmark
Folketingsmedlemmer i 1880'erne
Folketingsmedlemmer i 1890'erne
Journalister ved Berlingske
Personer i Dansk Biografisk Leksikon